《次赵同叔春雨中韵》
宋代·胡仲弓

焚香清坐话襟期，绝胜孤篷共载时。
晓雨旋添山蕨菜，春风又上海棠枝。
蝶随痴梦飞丹阙，莺带吟声绕墨池。
小待阴晴何日定，不成学圃事樊迟。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。